《次韵戴帅初赠铜山寺主僧若珣》
宋代·陈著

忆昔曾寻紫翠堆，转头非旧几年来。
僧檐蔓草几成树，佛座莲花半缬苔。
忽自吟边飞锡到，再从空里把山开。
江湖总是风光地，应世因缘第一回。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。